SKUODO RAJONO SAVIVALDYBĖS TARYBA

 SPRENDIMO PROJEKTO AIŠKINAMASIS RAŠTAS

Spausdinti \_\_\_\_\_ vnt.

Dauginti \_\_\_\_\_vnt.

Tarybos nariai balsavo:

Už \_\_\_\_\_\_\_\_\_\_\_\_\_ .

Prieš \_\_\_\_\_\_\_\_\_\_\_ .

Susilaikė \_\_\_\_\_\_\_\_ .

|  |  |
| --- | --- |
| 2019 m. birželio 17 d. | Nr. T10-121/T9- |

Skuodas

Sprendimo projekto pavadinimas **DĖL PRITARIMO DALYVAUTI INTERREG 2014-2020 M. LATVIJOS-LIETUVOS BENDRADARBIAVIMO PER SIENĄ PROGRAMOS PROJEKTE „TARPSIENINIO BENDRADARBIAVIMO STIPRINIMAS, KURIANT TVARIĄ ILGALAIKĘ PLĖTRĄ TARP KLAIPĖDOS IR KURŽEMĖS REGIONŲ“**

 Pranešėja Ona Malūkienė

1. Rengiamo projekto rengimo tikslas, esama padėtis šiuo klausimu, galimos neigiamos pasekmės priėmus sprendimą ir kokių priemonių reiktų imtis, kad jų būtų išvengta:

Šiuo sprendimo projektu yra siekiama gauti Skuodo rajono savivaldybės tarybos pritarimą dalyvauti Interreg 2014-2020 m. Latvijos - Lietuvos bendradarbiavimo per sieną programos projekte „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“ (toliau – Projektas) partnerio teisėmis pagal Interreg 2014-2020 m. Latvijos - Lietuvos bendradarbiavimo per sieną programą, IV prioritetą „Gyvenimo kokybės gerinimas, didinant viešųjų paslaugų ir viešojo administravimo institucijų veiksmingumą (11 tematinis tikslas pagal EK) ir jo tikslą „Skatinti institucinius gebėjimus ir veiksmingesnį viešąjį administravimą ir bendradarbiavimą tarp piliečių ir institucijų”.

Klaipėdos miesto, Klaipėdos rajono, Kretingos rajono, Neringos, Palangos miesto, Skuodo rajono ir Šilutės rajono savivaldybės (toliau – Savivaldybės) siekdamos bendrų tikslų vystant Klaipėdos regioną yra įsteigusios asociaciją „Klaipėdos regionas“ (toliau – AKR). Vienas iš Savivaldybės tikslų, kuris įgyvendinamas per Asociaciją, yra siekis atstovauti AKR narių –savivaldybių – interesus, siekti naudingiau įgyvendinti bendrų pastangų reikalaujančius jos narių uždavinius bei stiprinti tarptautinių Klaipėdos regiono bendradarbiavimo ryšius su kaimyninių ir kitų šalių regionais.

Teikiamo projekto partneris – AKR, organizacija, kuri šiuo metu koordinuoja regioninius plėtros procesus (specializaciją) ir kitas vienijančias savivaldybių iniciatyvas ir projektus.

Projekto pagrindinis partneris – Latvijos Kuržemės regionas.

Projekto paraiškos pateikimo terminas yra iki 2019 m. liepos 9 d.

Projekto vertinimo rezultatai bus skelbiami – 2019 m. III ketv.

Projekto įgyvendinimo laikotarpis (sėkmės atveju) nuo 2020-06-01 iki 2022-06-01:

Šio projekto tikslas ir esminis iššūkis – stiprinti tarpvalstybinį regioninį bendradarbiavimą, stiprinti žmogiškuosius gebėjimus ir kompetencijas, suformuoti partneryste ir pasitikėjimu grįstus bendradarbiavimo modelius, tiek regionų viduje ir tarp projekto partnerių, bei pasirengiant darnaus regioninio vystymosi plėtros dokumentus ir veiksmų planus iki 2030 m.

Planuojamos veiklos:

* Reikalingų regiono planavimo dokumentų – tikslinių regiono strategijų / studijų ir veiksmų planų parengimas iki 2030 m.,
* Statistinių ir išvestinių duomenų analizė siekiant sinergizuoti sektorius,
* Galimo tarpregioninio bendradarbiavimo (specializacijos vertės grandinės) modelio nustatymas (analizė),
* Aukšto lygmens kompetencijų kėlimo mokymai / programos / seminarai / sesijos regiono savivaldybėms, kuriomis bus siekiama gerinti tarp-institucinius procesus,
* Gerosios praktikos užsienio vizitų regiono savivaldybėms (kartu su verslu, mokslo, bendruomenės atstovais) į tikslinius (pagal sritis) regionus (nustatytus projekto pradžioje) organizavimas. Numatomi vizitai tiek atskirai, tiek kartu su Kuržemės regiono atstovais pagal išgrynintą poreikį. Gerosios praktikos vizitai numatomi įvairiais lygmenimis,
* stiprinant principą „iš apačios į viršų“ ir orientuotus į inovacijų / specializacijų poreikius organizuojant tarpusavio mokymosi procesus / kūrybines stovyklas;
* Informacija ir viešinimas: numatomas aktyvus informacinės medžiagos apie projekto rezultatus rengimas.
1. Sprendimo projektas suderintas, specialistų vertinimai ir išvados. Ekonominiai skaičiavimai:

Galima bendra projekto vertė – 500 000 Eur (24 mėn.). Didžiausias galimas finansavimo intensyvumas yra 85 proc. nuo visos tinkamų finansuoti išlaidų sumos. Visi partneriai padengia iki 15 %Projekto tinkamų išlaidų. Skuodo rajono savivaldybės prisidėjimas sudarytų apie 5 400 Eur. Atkreiptinas dėmesys, kad vykdant šį Projektą prašoma nusimatyti 100 proc. apyvartinių lėšų, partneriams lygiomis dalimis, nes Projekto metu patirtos finansuojamos išlaidos finansuojamos kompensavimo būdu. Skuodo rajono savivaldybei prireiktų apie 30 000 Eur, kurie pasibaigus projektui, būtų grąžinami.

|  |  |  |  |  |
| --- | --- | --- | --- | --- |
| Eil. Nr. | Darbuotojo pareigos | Vardas, pavardė | Data | Pastabos |
| 1. | Teisės, personalo ir dokumentų valdymo skyrius | Sima Jablonskienė | 2019-06-17 |  |
| 2. | Skuodo rajono savivaldybės administracijos direktorius | Žydrūnas Ramanavičius | 2019-06-17 |  |
| 3. | Finansų skyriaus vedėja | Nijolė Mackevičienė | 2019-06-17 |  |
|  | Priimtą sprendimą išsiųsti 1 vnt. (pažymėti kam reikia daugiau):1. Asociacijai „Klaipėdos regionas“2. Vyriausybės atstovo Klaipėdos apskrityje tarnybai el. paštu. |

Projekto autorė

|  |  |
| --- | --- |
| Skuodo rajono savivaldybės administracijosvyriausioji specialistė | Ona Malūkienė |

SUDERINTA
Administracijos direktorius

Žydrūnas Ramanavičius

2019-06-17